Carème

Ech Carème (in anmiennoés : Carinme, à Doï et dins ch'Hénau os dit Cwarème o Coérème), ch’est un tans d'réchintache et pis d’astinince ed quarante jors dins ch’catolicime qu’il o ‘tè instituè durant ch’IV sièke in réfrinche à ches quarante jors ed réchintache ed Jésus dins ch’désert. Ch’est un épisode racontè dins ches troés évangilles sinoptikes : Marc 1,12-14, Matiu 4,1-11 et pis Luc 4,1-13.

Ech réchintache il est rargérè durant ches diminches et à ch’jor d’echl’Annonchacion moais i n’est point mie aboli. Ech Carème i s’finit avuc un tans d’réchintache et pis d'chélébracions pus fortes : el Sante Smaingne. Ech Carème ch’est, por ches catolikes, un tans d’préparacion à l’conmémoracion d’el Passion et pis à l’Rédureccion qu’al est fétèe ch’jor ed ches Paques.

Por ches crétiens, Carème ch’est un tans d’pénitince et pis d’proéïère por mius s’détatcher d’ches biens d’ichi-bos, ch’est porquoé ches gins is s’impoztte ed ches restriccions d’noriture durant ch’tans d’Carème (minger moins d’vianne per egzimpe), ch’est ch’réchintache.

Carème i cminche aprés ch’carnaval qu’i l’prépare et pis ch’Carémieu, i cminche ech lindmain à ch’mékerdi d’âges chindes douqu’ech prète il apose ches chindes (foaites avuc ches ramieus d’ches Paques-à-bos d’echl’ainnèe d’avant) in disant ch’memento homo, pis i dure quarante jors dusqu’à ch’jor ed ches Paques, troés jors aprés ch’Jeudi d’el Passion.
Catégorie:Arligion